GiliGold/VAD_KnessetCorpus huggingface dataset:
מתן כהנא: אם הייתם מוכנים לאפשר לו - - -
יוליה מלינובסקי: אני חושבת שזה הכי הוגן.
ניר אורבך: זה נתון לשיקול דעתה של הסיעה.
ניר אורבך: סיעת ימינה החליטה שהיא מאפשרת למי שרוצה - - -
יוליה מלינובסקי: זכותם, זכותם.
אמילי חיה מואטי: מה ההטבות שבאות עם - - -
ארבל אסטרחן: אין הטבות.
ניר אורבך: זה מאפשר למי שרוצה לרוץ ברשימה אחרת לא להתפטר מהכנסת ביום הקובע, נכון?
יוליה מלינובסקי: איזה יום קובע?
ניר אורבך: 47 יום לפני הבחירות.
אמילי חיה מואטי: כלומר עכשיו.
ארבל אסטרחן: ההתפטרות צריכה להיות - - -
אמילי חיה מואטי: ההתפטרות צריכה להיות לפני הגשת הרשימות?
ארבל אסטרחן: יש ספק האם מי שמודיע שהוא רץ במפלגה אחרת חייב להתפטר מהכנסת או שהוא יכול להגיד: לכנסת הזאת אני עם הסיעה שלי, לכנסת אני רץ במפלגה אחרת.
ארבל אסטרחן: בגלל חוסר בהירות שנוצר בעקבות החלטות של יו"ר ועדת הבחירות בכנסות האחרונות – זה התחיל עם השופט מלצר ואחר כך השופט הנדל – אין ודאות בעניין הזה.
ארבל אסטרחן: לכן בכנסת הקודמת וגם בנוכחית, ח"כים שאמרו: בכנסת הזאת אני בסיעה שלי אבל לכנסת הבאה אני רוצה לרוץ במפלגה אחרת, התפטרו מהכנסת והחזירו את המנדט ונכנס - - -
יוליה מלינובסקי: זכותם.
יוליה מלינובסקי: זו הסיעה שלהם, זה מה שהם רוצים.
יוליה מלינובסקי: בסוף, אם הכול בהסכמה אז שיהיה.
עידית סילמן: נצביע?
ארבל אסטרחן: רוצים לעשות פה 3 החלטות בזו אחר זו.
ארבל אסטרחן: ההחלטה הראשונה היא - - -
יוליה מלינובסקי: בסדר, ארבל, אם הכול קשור לימינה, מי אנחנו כדי להגיד להם משהו.
ניר אורבך: חבר הכנסת כהנא, תהיה איתנו.
ניר אורבך: אנחנו מדברים כרגע על התפלגות סיעת ימינה מחברת הכנסת עידית סילמן.
אמילי חיה מואטי: אתה לא יכול להצביע, מתן.
אמילי חיה מואטי: אתה לא יכול להצביע.
מתן כהנא: אני לא מצביע.
יוליה מלינובסקי: אתה כבר לא סגן שר.
אמילי חיה מואטי: חברים, אנחנו באמצע הצבעה.
ניר אורבך: חברת הכנסת מואטי, תודה.
יוליה מלינובסקי: נו, בואו נסיים עם זה.
ניר אורבך: מי בעד ההתפלגות של סיעת ימינה מחברת הכנסת סילמן, יר2ם את ידו.
ניר אורבך: 3 בעד.
יוליה מלינובסקי: 4 נגד.
יוליה מלינובסקי: בעד ההצעה – 3
יוליה מלינובסקי: נמנעים – אין
יצחק פינדרוס: רביזיה.
בועז טופורובסקי: מה תוצאות ההצבעה?
ניר אורבך: תוצאות ההצבעה: 3 – בעד, 4 – נגד.
עידית סילמן: ארבל, תגידי משהו על ההצבעה עכשיו.
ארבל אסטרחן: היא נגמרה.
עידית סילמן: תגידי משהו על ההצבה, האם זה רלוונטי ההצבעה בעד או נגד.
ארבל אסטרחן: ההצבעה הסתיימה, לא?
עידית סילמן: את אמרת משהו על ההצבעה, שאין זכות הצבעה נגד בנושא הזה.
ארבל אסטרחן: לא שאין זכות הצבעה נגד.
ארבל אסטרחן: הקראתי את סעיף 60 לחוק הכנסת שאומר:
ארבל אסטרחן: נמסרה לוועדת הכנסת הודעה בכתב מטעם סיעה או חלק ממנה על התפלגות כאמור בסעיף 59(1) – זה מה שקורה פה – או על מיזוג, תאשר ועדת הכנסת את השינוי.
ארבל אסטרחן: בעצם, שיקול הדעת של ועדת הכנסת הוא מאוד מצומצם בעניינים האלה.
ארבל אסטרחן: זה לא שאני יכולה להגיד לח"כים "אתם חייבים להצביע", אני לא מרימה לח"כים את היד.
עידית סילמן: אז מה המשמעות עכשיו?
ארבל אסטרחן: ועדת הכנסת בודקת שאכן מתקיימים התנאים: שאכן יש שליש שהם לפחות 2, שאכן יש בקשה בכתב – והיא צריכה לאשר את זה.
ארבל אסטרחן: הבקשה הראשונה אושרה.
ארבל אסטרחן: יש לנו עכשיו בכנסת סיעת ימינה בת 6 חברים - - -
עידית סילמן: אז זה שהם הצביעו נגד, מה זה אומר?
ארבל אסטרחן: אבל היה רוב - - -
יוליה מלינובסקי: אנחנו הצבענו נגד.
עידית סילמן: הם הצביעו נגד.
ארבל אסטרחן: נגד.
ארבל אסטרחן: סליחה, אני פספסתי את זה.
עידית סילמן: אז מה זה אומר?
עידית סילמן: מה המשמעות של זה?
עידית סילמן: אני רוצה לדעת מה המשמעות של זה כי אני רוצה ללכת רגע לרביזיה וללכת אחורנית.
יצחק פינדרוס: אני ביקשתי רביזיה.
ארבל אסטרחן: להצביע נגד בקשת התפלגות שמוגשת כדין זה דבר סופר-חריג.
ארבל אסטרחן: הרבה פעמים היו פה בקשות התפלגות שבאו מטעם סיעה שהיו אפילו נגד יו"ר ועדת הכנסת או דברים כאלה.
ארבל אסטרחן: המקרה האחד והיחיד שוועדת הכנסת הצביעה נגד התפלגות היה כאשר חברים בסיעת הגמלאים רצו להתפלג ולייצג את ארקדי גיידמק שהגיע לוועדת הכנסת.
ארבל אסטרחן: חברי הכנסת הרגישו שיש כאן ענייני שחיתות רציניים.
ארבל אסטרחן: לא היה דבר כזה שלא אישרו התפלגות.
ארבל אסטרחן: החוק קובע את התנאים.
ארבל אסטרחן: החוק אומר למי יש זכות להתפלג.
יוליה מלינובסקי: אז עכשיו זה מאוד פשוט.
יוליה מלינובסקי: יש 3 אופציות.
יוליה מלינובסקי: אופציה של רביזיה, שגם שם אנחנו מתכוונים להצביע - - -
עידית סילמן: יוליה, אני רוצה להקשיב ליועצת המשפטית.
יוליה מלינובסקי: אני רק רוצה להסביר ליועצת המשפטית מה אנחנו חושבים.
יוליה מלינובסקי: אנחנו חושבים דבר מאוד פשוט.
יוליה מלינובסקי: יש רביזיה שזה על-פי כללי הכנסת.
יוליה מלינובסקי: דבר שני, חברת הכנסת סילמן יכולה להתפטר מהכנסת ולפתור את הבעיה הזאת באקט מאוד פשוט.
יצחק פינדרוס: זה אחרי היום הקובע.
יוליה מלינובסקי: היא יכולה להתפטר מכנסת.
יצחק פינדרוס: זה לא ישנה כי זה אחרי היום הקובע.
יוליה מלינובסקי: האופציה השלישית: הכנסת היא סוברנית, ועדת הכנסת מחליטה מה שמחליטה גם אחרי רביזיה וחברת הכנסת סילמן יכולה ללכת לבית משפט שכל-כך אהוב ולהגיש שם עתירה נגד החלטת ועדת הכנסת.
ארבל אסטרחן: באופן אישי אני מאוד לא אשמח לראות את בית המשפט מתערב בהחלטה של ועדה.
יוליה מלינובסקי: אבל כשבית המשפט התערב בעניין של שקילו, כולם פה מחו כפיים.
יוליה מלינובסקי: יכול להיות שגם בנושא הזה תהיה התערבות של בית משפט.
ארבל אסטרחן: לגבי שיקלי הייתה החלטה על פרישה ויש לו זכות ערעור לבית המשפט.
ארבל אסטרחן: הערעור שלו נדחה אחרי דיון בבית המשפט המחוזי.
ארבל אסטרחן: אבל יש זכות ערעור בחוק.
ארבל אסטרחן: כאן אפשר להגיש בג"ץ נגד החלטה של ועדת הכנסת, אני חייבת לומר שמאוד אצטער - - -
יוליה מלינובסקי: בסופו של דבר, בג"ץ הפך את ההחלטה של ועדת הכנסת על ההפרשה של שיקלי וזה מה שקרה.
ארבל אסטרחן: הערעור נדחה.
יוליה מלינובסקי: הגיעו איתו לפשרה.
יצחק פינדרוס: יש הבדל בין ערכאת ערעור – מכיוון שלא למדתי ליבה, אז אפשר לבר על הדברים כמות שהם – יש מה שקרוי ערכאת ערעור - - -
יצחק פינדרוס: לא מעניין אותם החוק.
יצחק פינדרוס: החוק נוגע רק לימין וחרדים.
יצחק פינדרוס: אם זה לא ימין וחרדים, אז גלעד קריב יכול להיות גנב ומרב מיכאלי יכולה להיות בוגדת ופורשת ולישראל ביתנו מותר לגנוב.
יצחק פינדרוס: אין חוק, אין חוק.
יצחק פינדרוס: כל הכללים חלים רק אם זה ימין או דתיים.
יוליה מלינובסקי: יצחק פינדרוס, אני אסביר לך את זה מאוד פשוט.
יוליה מלינובסקי: אם חברת הכנסת סילמן רוצה להתפלג, מותר לה – שתתפטר מהכנסת ותתמודד בכל מפלגה אחרת.
יצחק פינדרוס: את אפילו לא יודעת על מה את מדברת מכיוון שיש לך תואר אקדמאי.
יוליה מלינובסקי: אי-אפשר ליהנות מכל העולמות.
יוליה מלינובסקי: היא רוצה ללכת למפלגה אחרת - -
יצחק פינדרוס: אין מושג אפילו על מה את מדברת.
יוליה מלינובסקי: - - שתתפטר מהכנסת וזה יהיה הכי הוגן שבעולם.
ניר אורבך: אנחנו יוצאים להפסקה עד 16:35.
ניר אורבך: אחר צוהריים טובים.
ניר אורבך: אני מתכבד לחדש את ישיבת ועדת הכנסת.
ניר אורבך: היום י"ח באב תשפ"ב, 15 באוגוסט 2022.
ניר אורבך: הנושא הראשון היה רביזיה.
ניר אורבך: חבר הכנסת פינדרוס משך את הרביזיה שלו.
יוליה מלינובסקי: אבל יש לי גם רביזיה.
יוליה מלינובסקי: אני אומרת כדי שאתה לא תשכח.
ניר אורבך: כשעושים לך את זה בוועדה בחוסר סבלנות, מה את עושה - - -
יוליה מלינובסקי: אבל זה אני.
בועז טופורובסקי: תוציא אותה.
אמילי חיה מואטי: חברים, קדימה.
ניר אורבך: במשך שנה לא הוצאתי אף אחד.
ניר אורבך: בעקבות בקשת הרביזיה של חברת הכנסת מלינובסקי עוד לפני הדיון הודיע לי חבר הכנסת כהנא שהוא מושך את בקשת ההתפלגות בהסכמה שעליה הצבענו ולכן הבקשה בטלה וכך גם ההחלטה.
ניר אורבך: המכתב של חבר הכנסת כהנא מופיע פה.
ניר אורבך: בנוסף, הוגשה גם בקשת התפלגות חדשה.
ארבל אסטרחן: צריך להגיד שזה טוב שאין לנו תקדים שוועדת הכנסת דחתה.
ארבל אסטרחן: אני לפחות שמחה על זה.
ניר אורבך: אנחנו שמחים שאין תקדים ואנחנו גם מקווים שלא יהיה תקדים בבקשות הבאות כי אני מניח שבימים הקרובים יוגשו עוד בקשות.
יוליה מלינובסקי: אנחנו נהיה פה.
ניר אורבך: מסע מפואר של סיעת ימינה אל האופק.
ניר אורבך: אל האופק הלא ברור.
ניר אורבך: שתי הבקשות של סיעת ימינה, למעשה של שלושה חברי כנסת מימינה - - -
יוליה מלינובסקי: סליחה, אדוני היושב-ראש, רק כדי להבין, ברשותך, בגלל שחבר הכנסת מתן כהנא משך את החתימה שלו מההסכמה להתפלגות של חברת הכנסת סילמן, הבקשה הזאת בעצם מתייתרת.
ניר אורבך: בטלה.
ניר אורבך: ולכן גם הרביזיות לא רלוונטיות.
ארבל אסטרחן: הייתה נדרשת בקשה של כולם.
ארבל אסטרחן: זו הייתה המשמעות.
יוליה מלינובסקי: אז ההליך הזה הסתיים כי הוא פשוט התייתר.
ניר אורבך: הוא כאילו לא נעשה.
ניר אורבך: עכשיו אנחנו דנים בבקשה של שלושה חברי כנסת מסיעת ימינה.
ניר אורבך: אני אקריא את הבקשה להתפלגות סיעת ימינה: בהתאם להוראות סעיף 59(1) לחוק הכנסת, נבקש את אישור ועדת הכנסת להתפלגות שלושה חברים מסיעת ימינה.
ניר אורבך: שם הסיעה: המחנה הממלכתי.
ניר אורבך: בא כוח הסיעה: מתן כהנא.
ניר אורבך: בהמשך יישלח לנו שם של ממלא מקום בא כוח הסיעה.
ארבל אסטרחן: לא חייבים.
ניר אורבך: אין צורך?
ארבל אסטרחן: צריך להגיד שעם זה מתן כהנא יפסיק להיות מ"מ בא כוח ימינה.
ניר אורבך: חתומים על זה נפתלי בנט, מתן כהנא ושירלי פינטו.
ניר אורבך: יש מכתב נוסף: בהתאם להוראות סעיף - - -
איתן גינזבורג: ניר, קודם נצביע על זה.
ארבל אסטרחן: יש פה שלישי, כלומר 3 מתוך 7, זה לפחות שליש שהם לפחות שניים ולכן זו התפלגות לפי סעיף 59(1) לחוק הכנסת.
יוליה מלינובסקי: אז אפשר להצביע?
ניר אורבך: נצביע ואחר כך חבר הכנסת מתן כהנא יסביר לי גם את העברית פה כדי שאני אוכל להבין.
יוליה מלינובסקי: הוא טייס, הוא - - -
אמילי חיה מואטי: אני יכולה להסביר לך את העברית, קיבלתי על זה פרס.
ניר אורבך: אמילי, תאמיני לי שאת לא תצליחי להסביר לי.
ניר אורבך: מי בעד בקשת ההתפלגות, ירים את ידו.
ארבל אסטרחן: צריך לומר, זה לא ישפיע על המימון השוטף כי אנחנו בשנתיים הראשונות לכהונת הכנסת, גם לא על מימון הבחירות.
ארבל אסטרחן: אין פה השלכות מימוניות להתפלגות הזאת.
יוליה מלינובסקי: אז הם התפלגו עכשיו.
איתן גינזבורג: רגע, זה אושר.
ניר אורבך: כן, אושר פה אחד.
ניר אורבך: הנדון: התפלגות בהסכמה סיעת המחנה הממלכתי.
ניר אורבך: בהתאם להוראות סעיף 59(1) לחוק הכנסת ובהסכמת כל חברי סיעת המחנה הממלכתי נבקש את אישור ועדת הכנסת להתפלגות הסיעה לשתי סיעות: סיעת המחנה הממלכתי אשר תמנה את חברי הכנסת מתן כהנא ושירלי פינטו; סיעת ביחד אשר תמנה את חבר הכנסת נפתלי בנט.
ניר אורבך: חתומים שלושת חברי הסיעה.
ארבל אסטרחן: התפלגות בהסכמה כמו שהיה - - -
ניר אורבך: שלושת חברי סיעת המחנה הממלכתי שאך קמה וכבר מתפלגת.
ניר אורבך: ההתפלגות אושרה.
ארבל אסטרחן: מתן כהנא יהיה בא כוח הסיעה של המחנה הממלכתי.
ניר אורבך: אני מבקש להישאר פה לעוד הצבעה אחת: התפלגות דרך ארץ ותקווה חדשה-אחדות לישראל.
ניר אורבך: כל חברי הסיעה הרשומים מטה מסכימים להתפלג מסיעת תקווה חדשה-אחדות לישראל בהסכמה וזאת על פי סעיף 59(1) לחוק הכנסת, כך שתתקיימנה שתי סיעות חדשות: 1.
ניר אורבך: סיעת תקווה חדשה-אחדות לישראל שתכלות את חברי הכנסת ד"ר יפעת שאשא ביטון, שרן השכל, זאב בנימין בגין, מאיר יצחק הלוי, מישל בוסקילה ותייצג את מפלגת תקווה חדשה-אחדות לישראל.
ניר אורבך: סיעת דרך ארץ שתכלול את חבר הכנסת צביקה האוזר ותייצג את מפלגת דרך ארץ.
ניר אורבך: בא כוח סיעת תקווה חדשה יהיה השר גדעון בער וממלא מקומו יהיה מר ירון סבן.
ניר אורבך: בא כוח סיעת דרך ארץ יהיה חבר הכנסת צבי האוזר וממלא מקומו יהיה השר יועז הנדל.
ניר אורבך: כעת נעבור להצבעה.
ניר אורבך: מי בעד ההתפלגות, ירים את ידו.
ניר אורבך: 7 – פה אחד.
ניר אורבך: אני סוגר את הישיבה.
ניר אורבך: היום יום שלישי, י' באלול התשפ"ב, 6 בספטמבר 2022.
ניר אורבך: אנחנו מתכבדים בנוכחותו של מזכיר הכנסת מר דן מרזוק ואנחנו מתכבדים גם בנוכחותו של ממלא מקום נשיא המדינה חבר הכנסת יבגני סובה.
יבגני סובה: אדוני היושב-ראש, זו לא הפעם הראשונה שזה קורה.
יבגני סובה: היו בעבר חברי כנסת שאף ניצלו את מעמדם והגיעו לבית הנשיא.
יבגני סובה: אני מזכיר לך, חבר הכנסת חיליק בר הגיע ואף טען שהוא טיפל בבקשת חנינה באותו יום שהוא החליף את כבוד הנשיא.
יבגני סובה: אין כמו נשיא המדינה, בהזדמנות זו אני מאחל לו הצלחה וגם מברך על הביקור המוצלח בגרמניה לציון 50 שנה לטבח.
יבגני סובה: הוא ייצג את מדינת ישראל בכבוד, כך שאני מנצל את ההזדמנות הזאת לברך אותו.
אחמד טיבי: אני מכיר סגן יושב-ראש כנסת אחר, שבעבר מנעו ממנו להיות מ"מ נשיא בגלל שיקולים אתניים.
יבגני סובה: אני לא מכיר מקרה של שיקולים אתניים.
ניר אורבך: לפני שנגיע לנושאים שעל סדר-היום, אפשר כבר לסכם את העבודה שלנו בקדנציה הזו בוועדה.
ניר אורבך: נחשפתי לכך שוועדת הכנסת היא הלב הפועם של הבניין.
ניר אורבך: אמנם אני כבר משוחד, אבל בעיניי זו הוועדה החשובה ביותר בכנסת; היא אחראית על נושא התפקוד במליאה וגם על התפקוד בוועדות הכנסת.
ניר אורבך: אני חושב שיש עוד דברים שוועדת הכנסת תמשיך לעשות, בעזרת השם, בקדנציה הבאה – גם את ההמשך של העבודה ההרמונית מול הוועדה הציבורית לקביעת השכר ומעמדם של חברי הכנסת.
ניר אורבך: אני חושב שהנושא של מקומם ומעמדם של חברי הכנסת בעת הזאת הוא קריטי.
ניר אורבך: יש עוד דברים בתקנון הכנסת שיש להתאים למציאות הפוליטית.
ניר אורבך: במיוחד לאור הקדנציה הסוערת האחרונה שהייתה פה, אני חושבת שהצלחנו פה, בוועדה, לשמור על אי שקט ושפוי בים הסוער.
ניר אורבך: הקפדנו לשמור על שפה מכבדת גם כשהיו פה דיונים סוערים ונוקבים.
ניר אורבך: אני חושב שלא יצא לי אפילו פעם אחת להרחיק חבר או חברת כנסת באמצע הדיון.
ניר אורבך: במהלך יום מיוחד בכנסת גם עשינו דיון על הנושא של שפה מכבדת, ואשמח מאטד אם יהיה לזה המשך.
יבגני סובה: אתה לא, אבל אלה שהחליפו אותך כן.
ניר אורבך: אני מדבר כרגע על הדיונים השוטפים של הוועדה.
אחמד טיבי: מגיע לך צל"ש על אורך הרוח עם אורית סטרוק, למשל.
ניר אורבך: אני לא רוצה לרדת לשמות ספציפיים.
ניר אורבך: היו פה בהחלט כמה חברי כנסת שאתגרו את המערכת, אבל השתדלנו לתת מקום לכולם.
ניר אורבך: אדוני המזכיר, זה מתחיל ונגמר באחריות של חברי הכנסת, אבל הנושא של מעמדם של חברי הכנסת ומעמדו של המשכן הזה בעיני בציבור הוא חשוב וקריטי.
ניר אורבך: נצטרך לעשות כמה פעולות כדי לראות איך אנחנו מצליחים לשמור על שיח מכבד והולם.
ניר אורבך: אנחנו נבחרי ציבור והאחריות היא עלינו, אבל אני חושב שגם מצד המערכת צריך שיתוף פעולה – והמערכת עושה את זה – ואשמח אם יהיה לזה המשך.
ניר אורבך: לפני שנעבור לנושאים שעל סדר-היום, אני רוצה להגיד תודה גדולה לאנשים שבלעדיהם כל הוועדה לא הייתה מתקדמת: קודם כול, נועה מנהלת הוועדה, ארבל, חופית, שירן, שמעון וכל הצוות פה; וכמובן, הצוות שלי – מאירה וגילי.
ניר אורבך: אני פשוט מגיע ומקריא את כל מה שמכינים לי, אז באמת תודה רבה.
ניר אורבך: אני לא יכול להשוות אתכם לצוותים אחרים בוועדות השונות, כי אני לא מכיר אותם, אבל אני בטוח שאין יותר טובים מכם, באמת.
ניר אורבך: היה לי כבוד ועונג לעבוד אתכם.
ניר אורבך: הסעיף הראשון על סדר-היום: בקשות לשינויים בהרכב הסיעתי של הכנסת, בקשות מיזוג והתפלגות סיעות.
ניר אורבך: הנושא הראשון לפי הסדר הוא הודעה בדבר התפלגות לפי סעיף 59(2) לחוק הכנסת, של חבר הכנסת אחמד טיבי, יו"ר תע"ל.
אחמד טיבי: כמו בכל בחירות ערב הגשת הרשימות אנחנו, כמו סיעות נוספות, מבקשים להתפלג.
אחמד טיבי: מטרת ההתפלגות היא טכנית בלבד, זה קשור בקלפיות ובנושאים שונים.
אחמד טיבי: לכן, כמו שהיה בעבר וכמו שעשו סיעות אחרות, אני מבקש לקבל את בקשת הסיעה שלנו – התנועה הערבית להתחדשות תע"ל.
אחמד טיבי: בא כוח התנועה חבר הכנסת אחמד טיבי, מ"מ אוסאמה סעדי, מבקש שהשם תע"ל יימחק מכל מקום אחר ערב הגשת הרשימות ואני מאוד מאוד מקווה שנצליח להקים את הרשימה המשותפת מחדש.
ארבל אסטרחן: חבר הכנסת טיבי, תודה רבה.
ארבל אסטרחן: היום שם הסיעה הוא הרשימה המשותפת (חד"ש, תע"ל, בל"ד).
ארבל אסטרחן: תישאר הרשימה המשותפת (חד"ש, בל"ד).
ארבל אסטרחן: הם לא נמצאים כאן, אבל הם הוזמנו אז אני מניחה שאין להם השגות לגבי העניין שלהם.
ארבל אסטרחן: באי הכוח שלהם הם לא מאנשי תע"ל, זה מנסור דהאמשה וחבר הכנסת לשעבר שחאדה.
ארבל אסטרחן: לא צריך לחול פה שינוי, הם לא הודיעו על איזשהו שינוי.
ארבל אסטרחן: הסיעה החדשה שלכם תיקרא "התנועה הערבית להתחדשות".
ארבל אסטרחן: אתה רוצה שיהיה בסוגריים תע"ל?
ארבל אסטרחן: אוקיי, התנועה הערבית להתחדשות (תע"ל).
ארבל אסטרחן: אמרת מי בא כוח וממלא המקום, שזה גם מי שהיום הם בא כוח וממלא מקום בסיעה הנפרדת תע"ל.
אחמד טיבי: כן, ללא שינוי.
ארבל אסטרחן: כמובן, הוגש הסכם ליו"ר ועדת הבחירות ולכן ניתן לאשר את ההתפלגות הזאת.
ניר אורבך: מי בעד בקשתו של חבר הכנסת טיבי?
ניר אורבך: תודה רבה, הבקשה אושרה פה אחד.
ניר אורבך: נכנס חבר הכנסת איתן גינזבורג.
ניר אורבך: קודם אמרתי כמה תודות, אז אני מוסיף כמה תודות לחברים טובים שעזרו לי, גם מאחורי הקלעים וגם בניהול.
ניר אורבך: אז חברי הכנסת איתן גינזבורג, בועז טופורובסקי, יבגני ולא נמצא פה חבר הכנסת רם שפע – תודה רבה על כל העזרה.
איתן גינזבורג: תודה לך על ניהול הוועדה החשובה הזאת היא הוועדה שמניעה את הבית הזה, הכנסת לא יכולה לתפקד בלי הוועדה הזאת.
איתן גינזבורג: אין לה הרבה מודעת ציבורית, אבל יש לה הרבה מאוד חשיבות בתוך הבית.
איתן גינזבורג: מי שמכיר את הבית הזה יודע שהכנסת לא יכולה לתפקד בלי ועדת הכנסת ושום דבר לא יכול להתקדם בלי המקום הזה.
איתן גינזבורג: תודה רבה לך על כל השנה הזאת, וגם לצוות הנפלא שלידך – נועה, ארבל וכל הצוות שאתכם, וכמובן, למזכיר הכנסת – שגם הם חלק אינהרנטי באירוע הזה.
איתן גינזבורג: עוד נתראה.
ניר אורבך: נעבור כעת לפרק ב' בסאגת פיצולים, איחוד ומיזוגי סיעות ותתי-סיעות בתוך ימינה.
ניר אורבך: הנדון: מיוג סיעת ימינה עם סיעת ביחד.
ניר אורבך: בהתאם להוראות סעיף 60 לחוק הכנסת, אבקש להודיע על מיזוג שתי סיעות – ימינה וביחד – לסיעה אחת בת חמישה חברים.
ניר אורבך: שם הסיעה הממוזגת – ימינה; בא כוח הסיעה הממוזגת – השרה איילת שקד.
ניר אורבך: הסיעה הממוזגת תייצג את מפלגת צל"ש.
ניר אורבך: זה המשך לישיבה הקודמת, שבה היה פיצול של שלושה חברי כנסת: חבר הכנסת נפתלי בנט, חבר הכנסת מתן כהנא וחברת הכנסת שירלי פינטו.
ניר אורבך: חברי הכנסת פינטו וכהנא המשיכו למחנה הממלכתי וחבר הכנסת נפתלי בנט מבקש לחזור חזרה לסיעת ימינה.
ארבל אסטרחן: הסיעה החדשה תייצג עכשיו שוב חמישה חברי כנסת, מה שישפיע על ענייני מימון.
ארבל אסטרחן: כל החמישה ייצגו את מפלגת צל"ש – ציונות, ליברליות ושוויון.
בועז טופורובסקי: צל"ש תהיה מורכבת מ-?
ארבל אסטרחן: כל החברים הנוכחיים של ימינה – אורבך, סילמן, קארה וכלפון.
ארבל אסטרחן: עכשיו יצטרף גם חבר הכנסת נפתלי בנט.
ניר אורבך: מי בעד בקשת המיזוג?
ניר אורבך: נמנעים – 2
ניר אורבך: תודה, הבקשה אושרה.
ניר אורבך: נעבור לסעיף הבא על סדר-היום: קביעת ועדה לדיון בהצעת חוק העונשין (תיקון מס' 146) (תקיפת עובד ציבור שהוא מטפל או ממלא תפקיד בארגון חירום והצלה טרום אשפוז או בחדר מיון), התשפ"ב-2022, מ/1573.
ניר אורבך: המלצת הלשכה המשפטית היא להעביר את זה לוועדת החוקה, חוק ומשפט, נשמעו במליאה הצעות להעביר את הצעת החוק גם לוועדת העבודה והרווחה.
ניר אורבך: ההמלצה שלנו היא להעביר את זה לוועדת החוקה.
ניר אורבך: ההמלצה אושרה.
ניר אורבך: הנושא עובר לוועדת החוקה, חוק ומשפט.
ניר אורבך: הסעיף האחרון על סדר-היום הוא .
ניר אורבך: בחירת ממלא מקום ליושב-ראש הכנסת בעת העדרו מהארץ.
ניר אורבך: מזכיר הכנסת מר דן מרזוק, בבקשה.
דן מרזוק: תודה.
דן מרזוק: יושב-ראש הכנסת עתיד להיעדר מהארץ בין ה-19 ל-22 בספטמבר ומה-25 בספטמבר עד 28 בספטמבר.
דן מרזוק: בהתאם להוראות 20א לחוק יסוד: הכנסת, מתבקשת ועדת הכנסת לבחור את ממלא מקומו של היושב-ראש בעת היעדרו מהארץ.
דן מרזוק: כפי שהיה בשתי הנסיעות הקודמות של יושב-ראש הכנסת, היושב-ראש ממליץ שבתקופות הללו ימלא את מקומות סגן יושב-ראש הכנסת חבר הכנסת יבגני סובה.
ניר אורבך: תודה רבה, אדוני.
ניר אורבך: אני נועל את הישיבה, בהצלחה לכולנו.
ניר אורבך: בוקר טוב, אני מתכבד לפתוח את ישיבת הכנסת.
ניר אורבך: היום, כ"ה באב, תשפ"ב, 22 באוגוסט 2022.
ניר אורבך: על סדר היום: בחירת ממלא מקום ליושב ראש הכנסת בעת העדרו מהארץ.
ניר אורבך: מזכיר הכנסת, מר דן מזרוק, בבקשה.
דן מרזוק: יושב-ראש הכנסת עתיד לצאת את הארץ בקרוב לשתי נסיעות.
דן מרזוק: הנסיעה הראשונה תתקיים השבוע, ב-24 באוגוסט עד ה-2 בספטמבר.
דן מרזוק: הנסיעה השנייה – מה-5 בספטמבר עד ה-9 בספטמבר.
דן מרזוק: בהתאם לסעיף 20א לחוק-יסוד הכנסת, מתבקשת הוועדה לבחור סגן ליושב-ראש הכנסת שימלא את מקומו.
דן מרזוק: יושב-ראש הכנסת ממליץ שאת מקומו ימלא בתקופות האלה חבר הכנסת יבגני סובה, סגן יושב-ראש הכנסת.
ניר אורבך: נעבור להצבעה על מינויו של חבר הכנסת יבגני סובה, סגן יושב-ראש הכנסת, ממלא מקומו של יושב-ראש הכנסת בתקופות שבהן הוא נעדר מן הארץ.
ניר אורבך: בעד – רוב
ניר אורבך: שיהיה בעזרת השם בהצלחה כולנו.
ניר אורבך: המשך פגרה נעימה, חופשה נעימה.
ניר אורבך: תודה לכולם.
ניר אורבך: היום יום שני, כ"ג באלול התשפ"ב, 19 בספטמבר 2022, על סדר-היום: בקשת הממשלה להקדמת הדיון בהצעת חוק סמכויות לאיסוף ואבחון של נתוני נוסעים הנכנסים לישראל או היוצאים ממנה, התשפ"ב-2022, מ/1581, לפני הקריאה הראשונה בלבד.
ניר אורבך: ינמק נציג משרד המשפטים עו"ד אסף גרינבאום, יועץ השר.
אסף גרינבאום: בוקר טוב.
אסף גרינבאום: אנחנו מביאים היום, למרות היותנו בתקופת פגרה, את החוק המכונה חוק ה-PNR.
אסף גרינבאום: מדובר בחקיקה שהממשלה מצאה דחיפות מיוחדת להביא אותה בתקופת הפגרה מכיוון שמדובר בחלק מחבילה של התחייבויות ותנאים שהוצבו בפני מדינת ישראל כאשר היא נכנסה לתהליך של הפטור מוויזה.
אסף גרינבאום: מכיוון שמדובר בהתחייבות שמדינת ישראל נתנה לאמריקנים והחוק הזה, לפי הבנתי, היה צריך להגיע עוד קודם לכן, לא היה זמן להמתין ולהביא אותו בכנסת הבאה.
אסף גרינבאום: ראינו דחיפות מיוחדת להביא אותו כבר עכשיו.
אסף גרינבאום: מדובר גם בחוק שכנראה הליך החקיקה בו יימשך זמן לא מועט ולכן יש צורך מיוחד להביא אותו כבר עכשיו ולהתחיל לקדם אותו.
אסף גרינבאום: אנחנו סבורים שכדאי לכבד את אותם הסכמים ולקדם את התהליך הזה.
ניר אורבך: הנימוקים שהממשלה הציגה בהגשת הבקשה היו בהחלט כבדי משקל.
ניר אורבך: גם מערכת היחסים שלנו עם ארצות הברית על השולחן ובסופו של דבר גם האופוזיציה הבינה את חשיבות הדבר ולא מתנגדת בפועל.
ניר אורבך: נסיים כעת את הדיון ונתכנס שוב להצבעה ב-10:45.
ניר אורבך: תודה רבה לך, אדוני המזכיר.
ניר אורבך: היום יום שני, כ"ג באלול התשפ"ב, 19 בספטמבר 2022.
ניר אורבך: קיימנו דיון על בקשת הממשלה להקדמת הדיון בהצעת חוק סמכויות לאיסוף ואבחון של נתוני נוסעים הנכנסים לישראל או היוצאים ממנה, התשפ"ב-2022, מ/1581, לפני הקריאה הראשונה בלבד.
ניר אורבך: עשינו את הדיון ועכשיו נעבור להצבעה.
ניר אורבך: מי בעד בקשת הממשלה להקדמת הדיון?
ניר אורבך: תודה רבה, הבקשה אושרה.
ניר אורבך: צוהריים טובים, אני מתכבד לפתוח את ישיבת ועדת הכנסת.
ניר אורבך: היום יום חמישי י"ט באלול תשפ"ב, 15 בספטמבר 2022.
ניר אורבך: על סדר-היום: התפלגות סיעת ימינה, לפי סעיף 59(1) לחוק הכנסת, התשנ"ד–1994.
ניר אורבך: בפנינו בקשה של כל חמשת חברי סיעת ימינה להתפלגות בהסכמה לשתי סיעות לפי סעיף 59(1) לחוק הכנסת: סיעת ימינה, אשר תמנה את מי שהיו חברי הסיעה, למעט חבר הכנסת קארה, תמשיך לייצג את מפלגת צל"ש ובאת הכוח שלה תהיה איילת שקד.
ניר אורבך: סיעת חופש כלכלי, אשר תמנה את חבר הכנסת אביר קארה, תייצג את מפלגת שחר כלכלי חדש, והוא גם יהיה בא כוח הסיעה.
ניר אורבך: לפני שאני אקרא כמה סעיפים טכניים לגבי הנושא של מימון המפלגות – שלום, חבר הכנסת פינדרוס – כמו שאנחנו רואים, עד הרגע האחרון אנחנו מפצלים לפיצולי פיצולים את סיעת ימינה – אביר, אני חייב להגיד כמה מילים.
אביר קארה: אני רק רוצה לדעת שאני לוקח את מאירה איתי ביחד, כן?
אביר קארה: מאירה לא נשארת אצלכם.
ניר אורבך: מאירה צריכה לשמוע קודם כול את מה שאני אומר לגביה, ואז היא תחליט.
ניר אורבך: נעשה את זה פורמלי גם.
ניר אורבך: לעניין מימון מפלגות, היועצת המשפטית של הוועדה עורכת הדין ארבל אסטרחן ביקשה לציין כך, כדי שהדברים יהיו ברורים: 1.
ניר אורבך: המועד הקובע לעניין מימון הבחירות כבר חלף, ולכן אין להתפלגות השפעה עליו.
ניר אורבך: כלומר, מפלגת צל"ש, המיוצגת על ידי סיעת ימינה, תהיה זכאית לשבע יחידות של מקדמת מימון.
ניר אורבך: התפלגות שנעשית במהלך הקדנציה גם לא משפיעה על מימון הבחירות הסופי.
ניר אורבך: אחרי זה אם יהיו שאלות נענה.
ניר אורבך: לעומת זאת, ההתפלגות תפחית את המימון השוטף שישולם לסיעת ימינה, שתקבל מימון עבור ארבעה חברים במקום חמישה לשני חודשי המימון שנותרו בכנסת הנוכחית.
ניר אורבך: תקשיב, אביר, עכשיו זה רלוונטי לגביך: 3.
ניר אורבך: לעניין המימון השוטף של סיעת חופש כלכלי בכנסת הנוכחית, הסיעה מבקשת לייצג את מפלגת שחר כלכלי חדש, שחבר הכנסת קארה הוא בא כוחה הרשום ברשם המפלגות.
ניר אורבך: לעניין זה תתקיים הצבעה נפרדת אחרי ההצבעה על ההתפלגות.
ניר אורבך: בעקבות כך, ובמידה שהוועדה תאשר, הסיעה תהיה זכאית למימון שוטף.
ניר אורבך: יש לציין כי יש הוראות בחוק מימון מפלגות לעניין השתתפות סיעות שהתפלגו ומקבלות מימון בחובות המפלגה, שאת המימון שלה הפחיתו, ועניין זה ייבדק על ידי החשבות בהמשך.
ניר אורבך: לעניין מימון הצוות הפרלמנטרי, עובדי סיעה, סיעת יחיד, אינה זכאית למימון זה.
ניר אורבך: אז לפני שניתן לך, חבר הכנסת קארה, לומר כמה מילים, ונעבור להצבעה, וגם אם חבר הכנסת פינדרוס ירצה להמשיך ולחכך ידיו בהנאה לגבי מה שקורה לנו פה בסיעת ימינה, אני רוצה להגיד כמה מילים.
יצחק פינדרוס: עדיין לא נרגעתי מהנדל.
ניר אורבך: זאת כבר לא אחריות שלי.
ניר אורבך: חבר הכנסת קארה, אני חייב להגיד ברמה האישית, עכשיו כשכל אחד מאיתנו מוצא את עצמו במקום אחר, היה לי העונג לעבוד איתך בסיעה משותפת, אתה איש עם לב גדול, ואני אוהב אותך, ומאחל לך בהצלחה מכל הלב.
אביר קארה: תודה רבה.
ניר אורבך: אביר, אתה רוצה להגיד כמה מילים?
ניר אורבך: אתה יודע מה, קח את זה, זה המכתב, תציג אותו, ואז נעבור להצבעה.
אביר קארה: להציג?
אביר קארה: למה אני צריך להציג?
ניר אורבך: אתה לא צריך.
ניר אורבך: תקרא אותו.
אביר קארה: אני מכיר.
ניר אורבך: תקרא אותו בקול בשביל הפרוטוקול.
אביר קארה: "
אביר קארה: בהתאם להוראת סעיף 59(1) לחוק הכנסת ובהסכמת כל חברי סיעת ימינה, אני מבקש את אישור ועדת הכנסת להתפלגות הסיעה לשתי סיעות.
אביר קארה: 1.
אביר קארה: סיעת ימינה אשר תמנה את חברי הכנסת: נפתלי בנט, ניר אורבך, יום טוב חי כלפון ואורנה שטרקמן, ואשר תמשיך לייצג את מפלגת צל"ש, ציונות ליברלית ושוויון.
אביר קארה: באת כוח הסיעה תהיה השרה איילת שקד.
אביר קארה: 2.
אביר קארה: סיעת חופש כלכלי אשר תמנה את חבר הכנסת אביר קארה.
אביר קארה: בא כוח הסיעה יהיה חבר הכנסת אביר קארה.
ניר אורבך: זה להצבעה הזאת.
ניר אורבך: אחר כך נצביע על הבקשה של הסיעה לייצוג מפלגה כדי שתוכל לייצג את מפלגת שחר כלכלי חדש.
ניר אורבך: חבר הכנסת פינדרוס, אתה רוצה לומר כמה מילים או שנעבור להצבעה?
יצחק פינדרוס: א.
יצחק פינדרוס: רק תסביר לי קודם כול מי זאת סיעת ימינה, כי אני כבר מבולבל פה לגמרי.
יצחק פינדרוס: אני מנסה להבין פה מכל השמות מי זאת סיעת ימינה.
יצחק פינדרוס: אמרת שבע יחידות, מי אלו השבע?
יצחק פינדרוס: מה זה בדיוק?
יצחק פינדרוס: אני מנסה פה לעשות לעצמי סדר.
יצחק פינדרוס: ב'.
יצחק פינדרוס: יש בקשה קודמת של סיעת ימינה שעדיין לא נידונה בוועדה, שעדיין לא אושרה בוועדה.
יצחק פינדרוס: אני מזכיר לך.
יצחק פינדרוס: של חברת כנסת שהייתה פעם גם בעשייה, איך קראו לה?
יצחק פינדרוס: ימינה.
יצחק פינדרוס: היא הייתה יושבת-ראש הקואליציה, וזה עוד לא אושר בוועדה.
ניר אורבך: היא התפטרה אז זה כבר לא רלוונטי.
יצחק פינדרוס: היא התפטרה מכוח זה שהיא לא אושרה בוועדה.
יצחק פינדרוס: אני רואה טעם לפגם שאחד כן, אחד לא.
יצחק פינדרוס: אני לא רואה פה את הנוכחות של החברים פתאום, אני לא מבין מה קרה, מה השתנה.
יצחק פינדרוס: 45 יום לפני בחירות בקשת התפצלות.
יצחק פינדרוס: בן אדם רוצה לגשת לרשימה, זכותו לגשת לרשימה.
יצחק פינדרוס: אני לא מבין באיזה טעם.